Isagoo hadalkiisa sii wata ayaa waxa uu xusay inaysan Soomaaliya ka jirin dawlad dhex oo shaqaynaysa , islamarkaasna waxa loogu yeero TFGda ee uu hoggaamiyo C/llaahi Yuusuf Axmed ku kooban tahay Xerada Madaxtooyada oo loo geysto duqeyn rasaas oo argagax xambaarsan, mana jiraan ayuu yiri ninkani ciidan qaran oo dhisan xitaa difiic ha ahaadeene iyo weliba nadaam sharci ah, sidaas darteedna marka arrimaha la soo sheegay la raadraaco Soomaaliya tahay god madaw marka laga hadlayo sharciga caalamka, iyadoo ku biirtay dalalka Afghanistan iyo Pakistan oo loo yaqaan inay yihiin xarumo tababar iyo hoy argagixisada caalamku leedahay.
